此页面为稳定版本,已检查于 二〇一七年一〇月五日 (周四). 有 一 笔待审核的变更等侯审查.
亚基米德,西西里叙拉古人,公元前二八七年生,为希腊裔数学家,物理学家,工程师,发明家,天文学家.尤知名于数学,以无穷小,穷举法等,证明几何理论,若圆面积,球表面积,球体积,抛物线面积等;又算圆周率值,发见双曲螺线,言大数以幂等.盖以数学用诸物理学者,其为先也.静水力学,统计学,杠杆原理等,悉其所创.见诸实用,则成螺旋抽水机,滑轮等.
前二一二年,罗马伐叙拉古,亚氏虽创新式器械,以卫其城,终破.城破之先,罗马军官尝令不可加害亚氏,仍为麾下兵所杀,年七十五.后世,西塞罗尝访亚氏之墓,谓其碑刻有球内切圆柱图,盖柱球径一,球体积,表面积悉柱三分之二,此亚氏生前得意发见,遗言刻诸墓碑.
盖亚氏之发明,古已知名,惟其数论,则罕言于世.先是,亚历山大港诸数学家尝阅而言之.五三零年,数学注释家欧托基奥斯(Eutocius)始汇编其作,经米利都伊西多尔(Isidore of Miletus)评述,终见诸世.及文艺复兴,亚氏残存之作,犹启迪其时格致诸学.一九零六年,载有亚氏学说之羊皮书重见于世,称亚基米德再生羊皮书,其数学推论理据,由是详知.
此页二〇一七年一〇月五日 (周四)一三时五八分方易.
凡我维基之文,悉为共享创意授权.翻印增删,皆须引据,并同道为之.然条款繁多,不一而足.请阅全文,以得其详.